[{"text_idx": "#000001", "text": "Infopa\u0308eval ra\u0308a\u0308giti toetustest ja metsaomanikest"}, {"text_idx": "#000002", "text": "Eile toimus Toosikannu Puhkekeskuses metsanduse u\u0308leriigiline infopa\u0308ev, kus ra\u0308a\u0308giti metsatoetuste olevikust ja tulevikust ning metsaomandist ja omanikest. Ko\u0303igi infopa\u0308eval tehtud ettekannete materjalidega saab tutvuda SIIN."}, {"text_idx": "#000003", "text": "Maaeluministeeriumi maaparanduse ja maakasutuse bu\u0308roo peaspetsialist Helve Hunt tegi u\u0308levaate Euroopa Liidu vahenditest rahastatud metsatoetustest. Maaelu arengukava perioodil 2014-2020 on nendeks Natura hu\u0308vitis ja Metsameetme toetus. Hunt ra\u0308a\u0308kis, et metsameetme toetust on seni (2015-2017. a) ma\u0308a\u0308ratud 2600 metsaomanikule ning toetatud metsamaa pindala on umbes 32 tuhat hektarit. Ta\u0308ielikult on a\u0308ra kasutatud metsakahjustuste ko\u0303rvaldamise ja kahjustatud metsa taastamise toetuse eelarve. Veel saab toetust taotleda metsamajandamisvo\u0303tete rakendamiseks, eelko\u0303ige noore metsa hooldamiseks. Alates 2018. aastast saab metsameetme toetust to\u0303ena\u0308oliselt taotleda vaid e-PRIA keskkonna kaudu."}, {"text_idx": "#000004", "text": "Erametsakeskuse toetuste u\u0308ksuse arendusno\u0303unik Triin Suur ra\u0308a\u0308kis infopa\u0308eval nii EL kui siseriiklike toetuste rakendamisest. 2017. aastal esitati 498 metsameetme toetuse taotlust, nendest kiideti heaks 444. Toetuseta ja\u0308a\u0308di na\u0308iteks hooldatava puistu suurema vanuse, kehtivate inventeerimisandmete puudumise, samale alale mitmendat korda toetuse taotlemise jmt to\u0303ttu. Maksetaotluste esitamisel tuletas Suur muuhulgas meelde, et harvendusraiete korral peab olemas olema metsateatis, kui taotlus esitatakse FIEna, tuleb ka maksetaotlus esitada FIEna."}, {"text_idx": "#000006", "text": "Eesti Erametsaliidu juhatuse no\u0303unik Arpo Kullerkupp ra\u0308a\u0308kis hiljutisest Bru\u0308sselis ka\u0308igust ja seal kuuldust. U\u0308hise po\u0303llumajanduspoliitika kontekstis ra\u0308a\u0308gitakse ta\u0308na u\u0308histe prioriteetide ja\u0308tkusuutlikkusest, eesma\u0308rkide sidususest, subsidaarsusest, toetusskeemide ajakohastamisest ja lihtsustamisest ning eesma\u0308rgist la\u0308htuvast eelarvestamisest. Mo\u0303istlikuks peetakse bu\u0308rokraatia va\u0308hendamist ning toetuste tingimuste kehtestamisel suurema rolli andmist liikmesriikidele. Kullerkupp tuletas meelde, et mets kasvab so\u0303ltumata toetustest ning ku\u0308simus on, mida metsas teeme ja teha tahame ja kas oleme naabritega vo\u0303rreldes konkurentsivo\u0303imelised."}, {"text_idx": "#000007", "text": "Metsaomanik ja metsakasvataja, Vardi Erametsaseltsi juhatuse liige Taavi Ehrpais ra\u0308a\u0308kis oma kogemusest toetuste taotlemisel. Tema hinnangul ei ole vaja va\u0308ga palju erinevaid toetusmeetmeid ning toetust peaks maksma ko\u0303igile metsaomanikele, olenemata omandivormist vo\u0303i omandi suurusest."}, {"text_idx": "#000009", "text": "Erametsaliidu juht Mikk Link tutvustas po\u0303gusalt juba kevadel valminud uuringut maksusu\u0308steemi mo\u0303just erametsaomanike ka\u0308itumisele. Link ra\u0308a\u0308kis, et praegune maksusu\u0308steem soodustab metsamaa mu\u0308u\u0308ki, omandivormiti on maksusu\u0308steem ebao\u0303iglane ning see ei aita kaasa fu\u0308u\u0308silisest isikust metsaomanike aktiveerimiseks oma metsa majandamisel. Uuringu lubas Erametsaliit avaldada ja\u0308rgmisel na\u0308dalal."}, {"text_idx": "#000013", "text": "EPKK tasuta konverents \u201cMetsandusfoorum 2023\u201d ERMis"}, {"text_idx": "#000014", "text": "Tasuta veebiseminar \u201cMillal muutub metsamajandamine kasumlikuks?\u201d"}, {"text_idx": "#000015", "text": "Arbonicsi tasuta veebiseminar \u201eAndmepo\u0303hine metsandus uusmetsastamise na\u0308itel\u201c"}, {"text_idx": "#000017", "text": "Ta\u0308name, et liitusite meie uudiskirjaga."}]